Flash Player er en virtuell maskin som brukes til å kjøre Flash-filer. En Flash-fil er et lite program, ofte en animasjon, et spill eller en avspiller som laster ned og samtidig viser en video- eller lydsnutt. Flash-filene har filendelesen .swf. De kan være objekter på en nettside, de kan spilles av en frittstående Flash-avspiller, eller være innebygget i en projektor, en selvkjørende Flash-film med .exe som endelse i Microsoft Windows. Flash Video-filer har filendelsen .flv og blir avspilt med en .swf-fil.